Diari Oficial de la Generalitat Valenciana


Sumari del DOGV 9336, del 11-05-2022 (2022/3920)

RESOLUCIÓ de 4 de maig de 2022, de la directora general de Personal Docent, per la qual es declaren aprovades les llistes definitives de persones admeses i excloses per a participar en el procediment selectiu per a l'ingrés en el cos de mestres i en el procediment per a l'adquisició de noves especialitats pel personal funcionari del mateix cos, convocats per l'Ordre 45/2021, de 28 de desembre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9336

Data del DOGV
:   11-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3920


Data del document
:   04-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 4 de maig de 2022, de la directora general de Personal Docent, per la qual es declaren aprovades les llistes definitives de persones admeses i excloses per a participar en el procediment selectiu per a l'ingrés en el cos de mestres i en el procediment per a l'adquisició de noves especialitats pel personal funcionari del mateix cos, convocats per l'Ordre 45/2021, de 28 de desembre. [2022/3920]  
  
Transcorregut el termini de reclamacions previst en la convocatòria feta per Ordre 45/2021, de 28 de desembre, de la Conselleria d'Educació, Cultura i Esport (DOGV 9253) i realitzades les proves prèvies de coneixement dels idiomes oficials de la Comunitat Valenciana, aquesta direcció general ha resolt:  
  
Primer  
Declarar aprovades les llistes definitives de persones aspirants admeses i excloses, amb indicació en aquest últim cas de les causes d'exclusió, per a participar en els procediments selectius al cos de mestres convocats per la citada Ordre 45/2021, les quals seran exposades al públic en la pàgina web d'aquesta conselleria (https://www.ceice.gva.es/web/rrhh-educacion/oposiciones).  
El fet de figurar en la relació de persones admeses no prejutja que es reconega a les persones interessades la possessió dels requisits exigits en aquests procediments selectius. Quan de l'examen de la documentació corresponent es desprenga que les persones seleccionades no posseeixen algun dels requisits, decauran en tots els drets que puguen derivar-se de la seua participació en aquests procediments, sense perjudici de la responsabilitat en la qual hagueren incorregut per falsedat en la sol·licitud.  
  
Segon  
Convocar les persones aspirants admeses per a participar en el procediment selectiu d'ingrés, davant el corresponent tribunal, segons figura en la llista definitiva de persones admeses, per a la realització de la primera prova de la fase d'oposició, el dia 11 de juny de 2022, a les 09.00 hores, en els llocs que s'assenyalen en l'annex de la present resolució.  
  
Tercer  
Convocar les persones aspirants admeses que participen pel procediment d'adquisició d'una nova especialitat, davant el corresponent tribunal, segons figura en la llista definitiva de persones admeses, per a l'acte de presentació el dia 11 de juny de 2022, a les 09.00 hores, en els llocs que s'assenyalen en l'annex de la present resolució.  
  
  
Quart  
Les persones aspirants hauran d'anar proveïdes del document nacional d'identitat o document equivalent del país d'origen, passaport o permís de conducció en què aparega la fotografia de la persona titular, acompanyat, si escau, del document acreditatiu de la identitat de les persones estrangeres residents en territori espanyol, expedit per les autoritats espanyoles.  
Les persones que no compareguen quedaran excloses dels processos selectius, d'acord amb el que estableix la base 6.1 de l'ordre de convocatòria.  
  
Contra la present resolució, que posa fi a la via administrativa, podrà interposar-se, sense perjudici de qualsevol altre que s'estime procedent:  
- Potestativament, recurs de reposició davant la directora general de Personal Docent en el termini d'un mes, comptat a partir de l'endemà de la publicació, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, que podrà fer-se a través de la seu electrònica de la Generalitat (https://www.sede.gva.es) o de l'enllaç següent: http://www.ceice.gva.es/ca/web/rrhh-educacion/oposiciones;  
- Directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 4 de maig de 2022.- La directora general de Personal Docent: M. Ángeles Herranz Ábalos.